ŊKUÐOÐO BLEMATƆ AÐEWO DZI
Zheng He
“Míezɔ mɔ li * akpe alafa geɖe to atsiafu gã gbana mawo dzi eye míekpɔ futsotsoe gãgã siwo kɔ yi yame ʋĩ abe to siwo kɔkɔ yi ɖatɔ keke dziŋgɔli ke ene, eye míekpɔ ame maʋuŋkuwo fe anyigbawo le didife ʋĩ . . . míafe tɔdziʋuwo sɔ gbɔ ɖe tsiawo dzi zã kple keli abe alilikpo dodowo ene, eye míeyi míafe mɔzɔzɔa dzi (afɔ tsɔtsɔe) abe ɣletiviwo ene, eye míeto futsotsoe dzeagbo mawo me abe mɔdodo gãwo dzi zɔm míele ene.”
CHINA nye dukɔ si ɖe dzesi ŋutɔ. Efe dukɔmeviwo sɔ gbɔ wu dukɔ ɖe sia ɖe tɔ, eye wònye dukɔ siwo fe anyigba keke wu la dometɔ ɖeka. Efe dukɔmeviwo tu Gli Kɔkɔtɔ, si nye xɔtudɔ gãtɔ siwo wowɔ kpɔ la dometɔ ɖeka. Wofe fia siwo nye Yongle kple Xuande siwo tso Chinatɔwo fe Ming-fiafomea me la ɖo tɔdziʋu gãgãwo fe ha gã aɖe anyi si dukɔ aɖeke megate ŋu ɖo anyi le fe alafa atɔ̃ siwo kplɔe ɖo la me o. Ƒudzisrafomegã si nɔ tɔdziʋuwo fe ha ma nu la nye Moslemtɔ aɖe si tso China fe anyieheɣetoɖofe eye eŋkɔe nye Zheng He.
ŊUSẼ, ASITSATSA KPLE ADZƆXƆXƆ
Le nuŋlɔɖi si me nya aɖewo míetsɔ dze nyati sia gɔme nu la, dɔ si wode Zheng He sie nye be “wòana amewo nanya nyui si gbegbe fiaɖufea ate ŋu awɔ na amewo ahanyo dɔme na dutatɔwo.” Wogblɔ le nuŋlɔɖia me be efe mɔzɔzɔawo wɔe be “dukɔ siwo le keke didife ʋĩ ke kple xexea me fe sefe ke la katã bɔbɔ ɖe [China] te . . . Ame maʋuŋku siwo le atsiafua godo . . . vaa [fiasã] me be yewoakpɔ fia la eye wotsɔa kesinɔnuwo kple nunanawo vanae.”
Amewo fe nu mesɔna le nu si tae fia siwo tso Ming-fiafomea me la wɔ ɖoɖo ɖe mɔzɔzɔ ɖedzesi siawo ŋu ɖo la me o. Ame aɖewo bua Zheng He be enye wofe dukɔ triakɔ si lɔ̃a ŋutifafa la fe tefenɔla nyodɔme si doa wofe dekɔnuwo ɖe ŋgɔ. Ame bubuwo ya bua efe dɔa be enye dukɔ bubuwo dzi ɖuɖu akpasesẽtɔe. Le nyatefe me la, Zheng He naa nunana xɔasiwo dziɖula siwo xɔ wo nyuie eye wòda megbe na wofe dziɖuɖuwo, gake ame siwo gbe be yewomabɔbɔ ɖe ete ahaxe adzɔ na Ming-fiafomea o la, eɖua wo dzi eye wòdea wo gaxɔ me. Le Zheng He fe mɔzɔzɔ ɖedzesi mawo ta la, fia gbogbo aɖewo dɔa amewo tso India Ƒu Gã la fe nutowo me woyia China ɖadea bubu fia la ŋu.
Aleke kee wòɖale o, Zheng He fe tɔdziʋuawo lɔa Chinatɔwo fe ze siwo woɖoa atsyɔ̃ na etɔxɛe, anyinuwo kple seda gbogbo siwo Ming-fiafomea fe asinudɔwɔlawo wɔna la yina ɖadzrana le didife ke. Eye tɔdziʋuawo lɔa kpe xɔasiwo, nyiɖuwo, nuɖuɖuvivinuwo, ʋufowo kple nu xɔasi bubu siwo ŋu Chinatɔwo dea asixɔxɔ la vaa China. Wotsɔa sɔveda, si ŋu wogblɔ le be ena zi tɔ le China-dukɔa me la, gɔ̃ hã gbɔnae. To asitsatsa kpakple Chinatɔwo fe susuwo dodo ɖe ŋgɔ sia me la, amewo va nya nu sue aɖe tso China dukɔa fe ŋkuʋuʋu ɖedzesi si nɔ anyi le fe alafa 15 lia me la ŋu le xexea me godoo.
Mɔzɔzɔ ɖedzesi mawo nu va tso. Ƒe ʋɛ aɖewo le Zheng He fe mɔzɔzɔawo megbe la, Chinatɔwo trɔ megbe de dutasitsatsa kple nudede dukɔ bubuwo fe nyawo me. Esi China-fia yeyea kple efe aɖaŋuɖola Konfusiotɔwo susui be megahiã be yewoatsi dzi ɖe dukɔ bubuwo fe nyawo ŋu o ta la, wodze agbagba be yewoate fli ɖe kadodo kple dukɔ bubuwo me. Wona asitsatɔdziʋu mawo zu gbe aɖe gbe nuwo, eye anɔ eme be wogblẽ nuŋlɔɖi siwo ku ɖe mɔzɔzɔ ɖedzesi mawo ŋu kple tɔdziʋuawo ŋutɔ gɔ̃ hã dome. Nyitsɔ laa ko hafi Chinatɔwo kple dukɔ bubu me tɔwo siaa va nya nu tso ɣeyiɣi vevi si me Zheng He fe tɔdziʋu gãgã mawo zɔ fu dzi la ŋu.
^ mm. 3 Chinatɔwo fe dzidzenue nye li, eye ale si wobuna didime siae la toa vovo le fe alafa vovovowo me. Wosusui be le Zheng He ŋɔli la, li ɖeka anye kilometa afã.
ewe_Latn mri_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn